8ο Prespa Road Trip
2026-06-12 16:00 - 2026-06-14 17:00 (Europe/Athens)
Πορεία προς το 8ο Prespa Road Trip 2026

«Ένα ταξίδι στον χώρο, τον χρόνο, την ιστορία και τις αισθήσεις» Για πρώτη φορά διεθνές – Τρεις χώρες, δύο λίμνες, ένας κοινός προορισμός

Η καθιερωμένη διοργάνωση της Πρέσπας εξελίσσεται.

Το γνωστό «Prespa Off Road» περνά σε μια νέα εποχή και μετεξελίσσεται σε:

8o Prespa Road Trip 2026

Μια αυθεντική βιωματική εμπειρία πολιτισμού, ιστορίας, φύσης και διασυνοριακής συνεργασίας.

Η φετινή διοργάνωση, που θα πραγματοποιηθεί στις 12–14 Ιουνίου 2026, αποκτά για πρώτη φορά διεθνή χαρακτήρα, καθώς οι συμμετέχοντες, εκτός από την Ελληνική Πρέσπα, θα ταξιδέψουν και στην Αλβανική Πρέσπα, ανοίγοντας έναν νέο δρόμο συνεργασίας και κοινής τουριστικής ταυτότητας στα Βαλκάνια.

ΤΟ ΜΕΓΑΛΟ ΟΡΑΜΑ

Το Prespa Road Trip δεν είναι αγώνας.

Δεν είναι εκδρομή.

Είναι μια ζωντανή εμπειρία αφήγησης και εξερεύνησης.

Οι συμμετέχοντες συντονίζουν τα ραδιόφωνά τους στον πομπό της διοργάνωσης και, καθώς κινούνται όλοι μαζί, ακούνε ζωντανά ιστορικές αφηγήσεις, μύθους, άγνωστες ιστορίες, γεωπολιτικά στοιχεία, λαογραφία και πολιτισμό για τον τόπο που διασχίζουν.

Μια πραγματική «χρονομηχανή» στα Βαλκάνια.

ΕΙΔΙΚΟΙ ΠΡΟΣΚΕΚΛΗΜΕΝΟΙ

Φέτος, στο μικρόφωνο της διοργάνωσης θα βρίσκεται και πάλι ο μοναδικός: Γιώργος Σταμκός: συγγραφέας, βαλκανιολόγος και κειμενογράφος της εκπομπής «Βαλκάν Εξπρές» της ΕΡΤ3

Μαζί του:

πανεπιστημιακοί

ιστορικοί

ειδικοί επιστήμονες

τοπικοί ξεναγοί από Ελλάδα και Αλβανία

ΓΙΑ ΠΡΩΤΗ ΦΟΡΑ ΔΙΕΘΝΕΣ, Η διοργάνωση συνδέει:

Ελλάδα

Αλβανία

και μελλοντικά τη Βόρεια Μακεδονία

Με την προοπτική της επαναλειτουργίας της συνοριακής διάβασης στον Λαιμό Πρεσπών, το Prespa Road Trip φιλοδοξεί να αποτελέσει την πρώτη ολοκληρωμένη τριεθνή βιωματική τουριστική διαδρομή στα Βαλκάνια.

Τρεις χώρες – δύο λίμνες – μία ιστορία και πολιτισμός

Ίσως σύντομα και τρεις λίμνες, με την προσθήκη της Οχρίδας, της αρχαίας Λυχνίδας.

ΔΕΝΕΙΝΑΙOFF ROAD – ΕΙΝΑΙ ROAD TRIP

Η φετινή διοργάνωση:

δεν περιλαμβάνει χωμάτινες διαδρομές

απευθύνεται σε όλους τους οδηγούς και ταξιδιώτες

δίνει έμφαση στην εμπειρία, την ιστορία και τον πολιτισμό

είναι ιδανική για οικογένειες, παρέες, συλλόγους και φίλους της εξερεύνησης

ΠΡΟΓΡΑΜΜΑ ΔΙΟΡΓΑΝΩΣΗΣ

Παρασκευή 12 Ιουνίου 2026: Θεσσαλονίκη → Φλώρινα → Πρέσπες

Αναχώρηση 16:00–16:30 από τη δυτική είσοδο της Θεσσαλονίκης, μπροστά από το εμπορικό κέντρο One Salonica Outlet Mall.

Η διαδρομή εξελίσσεται σε ένα ζωντανό ιστορικό ταξίδι:

Μουσείο Βαλκανικών Πολέμων στη Γέφυρα

Νεκροταφείο Βογομίλων στη Χαλκηδόνα

ιστορικές αναφορές στην Αρχαία Πέλλα

η Μάχη των Γιαννιτσών μία από τις σημαντικότερες μάχες των Βαλκανικών Πολέμων.

οι Αρχαίες Αιγές

Η Έδεσσα η πόλη των νερών και των καταρρακτών με την μακραίωνη ιστορία

η πανέμορφη παραλίμνια διαδρομή της Βεγορίτιδας

το Αμύνταιο, πόλη του κρασιού και των τεσσάρων λιμνών

η Φλώρινα με την παραποτάμια μαγευτική διαδρομή του Σακουλέβα αυτή που ενέπνευσε Έλληνες και Ξένους Καλλιτέχνες αλλά και φυσικό σκηνικό του μεγάλου του Θεόδωρου Αγγελόπουλου

η ορεινή διαδρομή Βίγλα–Πισοδέρι –Πρέσπα.

Άφιξη στον Νεραϊδόποτο των Πρεσπών και διανυκτέρευση στα καταλύματα της περιοχής.

Το βράδυ θα ακολουθήσει γλέντι με παραδοσιακή μουσική και χάλκινα της Φλώρινας.

Σάββατο 13 Ιουνίου 2026: Ημέρα Διασυνοριακής Εμπειρίας στην Αλβανική Πρέσπα

Αναχώρηση 09:30 από το Πλατύ Πρεσπών μπροστά από το ξενοδοχειακό συγκρότημα Presparesort/Villa PLATYthea.

Περίπου 10:00 Διέλευση των συνόρων από την Κρυσταλλοπηγή με τη συνδρομή των ελληνικών και αλβανικών αρχών.

10:30 Δήμος Ντεβόλι – Βίγλιστα (Bilisht): Θεσμική υποδοχή από τις τοπικές αρχές.

Στη συνέχεια ξεκινά μια μοναδική διαδρομή ιστορίας και εξερεύνησης:

Τα Στενά του Λύκου και ο Μέγας Αλέξανδρος: Οι συμμετέχοντες θα διασχίσουν το ιστορικό πέρασμα όπου, σύμφωνα με τις ιστορικές πηγές, ο νεαρός Μέγας Αλέξανδρος αντιμετώπισε τις ιλλυρικές φυλές σε μια μάχη που καθόρισε την πορεία της παγκόσμιας ιστορίας.

Τα Τείχη του Τραϊανού – Kalaja e Trajanit: Επίσκεψη στο επιβλητικό αρχαίο οχυρό της περιοχής.

Προϊστορικές Σπηλιές: Ξενάγηση σε σπηλιές όπου εντοπίστηκαν ίχνη ζωής και σχέδια χιλιάδων ετών.

Μετάβαση στον Δήμο Πούστετς – Η Αλβανική Μεγάλη Πρέσπα

Άφιξη περίπου στις 13:00 στον Δήμο Πούστετς.

Υποδοχή από τις τοπικές αρχές στην κεντρική πλατεία.

Βαρκάδα στο νησί Mali Grad: Οι συμμετέχοντες θα επισκεφθούν το μοναδικό νησάκι Mali Grad, με τα βυζαντινά μνημεία, τις ασκητικές σπηλιές και το μοναδικό φυσικό περιβάλλον της Μεγάλης Πρέσπας.

Ένα ταξίδι στην «κάψουλα του χρόνου» Στα χωριά της Αλβανικής Πρέσπας, ο επισκέπτης έχει την αίσθηση ότι ταξιδεύει σε μια ζωντανή χρονοκάψουλα των Βαλκανίων, εκεί όπου εικόνες και ρυθμοί ζωής θυμίζουν τις Πρέσπες μιας άλλης εποχής, συνυπάρχοντας με τη σύγχρονη, ταχέως αναπτυσσόμενη Αλβανία.

Μια εμπειρία μοναδική.

Βραδινή Εκδήλωση

Διαμονή στα καταλύματα της περιοχής

Δείπνο

Παραδοσιακή μουσική

Βαλκανικό γλέντι δίπλα στη λίμνη

Κυριακή 14 Ιουνίου 2026: Κορυτσά – Η αρχόντισσα της Νοτιοανατολικής Αλβανίας

Η αποστολή θα επισκεφθεί την ιστορική Korçë, την πόλη της καντάδας, των γραμμάτων, των πανεπιστημίων και της ιδιαίτερης βαλκανικής αρχιτεκτονικής.

Σημεία Ενδιαφέροντος

Καθεδρικός Ναός της Αναστάσεως

Η περίφημη παλιά αγορά Pazari i Vjetër

Η λεωφόρος Republika

Το σπίτι όπου έζησε ο Γιώργος Σεφέρης ως πρόξενος

Τα παραδοσιακά καφέ και οι καντάδες της πόλης

Η ιστορική ζυθοποιία Birra Korça

Ελεύθερος χρόνος για καφέ, περιήγηση και αγορές.

Αναχώρηση το απόγευμα για Θεσσαλονίκη.

ΣΗΜΑΝΤΙΚΗ ΑΝΑΚΟΙΝΩΣΗ Λόγω περιορισμένων υποδομών διαμονής στην Αλβανική Πρέσπα:

Απαιτείται έγκαιρη δήλωση συμμετοχής

Θα τηρηθεί αυστηρά σειρά προτεραιότητας.

Οι επιπλέον συμμετέχοντες θα φιλοξενηθούν: στη Βίγλιστα (Bilisht) ή στην Κορυτσά (Korçë)

ΟΡΓΑΝΩΤΙΚΕΣ ΠΛΗΡΟΦΟΡΙΕΣ

Οι Έλληνες πολίτες μπορούν να ταξιδέψουν και με νέου τύπου Ελληνική ταυτότητα (με λατινικούς χαρακτήρες)

Απαιτείται Πράσινη Κάρτα σε ισχύ

Για εταιρικά ή ξένα οχήματα απαιτείται εξουσιοδότηση από τον ιδιοκτήτη.

Για τα Ηλεκτρικά Αυτοκίνητα υπάρχει διαθέσιμος Φορτιστής στο Πλατύ Πρεσπών στο ξενοδοχειακό Συγκρότημα Presparesort/VillaPLATYthea

ΤΟ ΜΗΝΥΜΑ: Σήμερα επιχειρούμε να ανοίξουμε έναν νέο δρόμο συνεργασίας και βιωματικού τουρισμού.

Το Prespa Road Trip 2026 δεν είναι απλώς μια διοργάνωση, φιλοδοξεί να αποτελέσει την απαρχή ενός νέου μοντέλου βιωματικού, πολιτιστικού και διασυνοριακού τουρισμού στα Βαλκάνια.

Ένα ταξίδι που ενώνει λαούς, λίμνες, μνήμες και πολιτισμούς

Είναι ένα πραγματικό ταξίδι στον χώρο, τον χρόνο, την ιστορία και τις αισθήσεις.

Πληροφορίες – Δηλώσεις Συμμετοχής: Συμπληρώστε την φόρα συμμετοχής στην ιστοσελίδα www.rpespaoffroad.com, ή στείλτε μας μήνυμα στο email: prespaoffroad@gmail.com, τηλ. 6932311208
